6 kuu keskmine portaali küljastajate arv kuus: 60 619
#000000
Riigikogu majanduskomisjoni esimees (Reformierakond) Kristen Michal
#000002
Ameerika Ühendriikide kunagine presidendikandidaat, senaator John McCain on öelnud surematu lause: Venemaa on bensiinijaam, mis teeskleb riiki.
#000003
McCain, kes oli Venemaa suhtes Eestiga sarnaste hoiakutega, on nüüdseks siit maailmast lahkunud, kuid võti idanaabri toimimise mõistmiseks leidub just selles lauses. Venemaa ekspordituludest moodustab gaas 11 protsenti ja nafta rohkem kui kolmandiku, täpsemalt 37 protsenti, ja pool sellest tuleb Euroopast. See annab majandust mõistvale inimesele ka selge signaali, et kui need torud kinni vajutada, on mõju Venemaa režiimile kolossaalne.
#000004
Putini klanni jaoks on tegemist elutähtsate torudega. Need on kanalid, mille kaudu tuleb hapnik ehk välisraha. Selle rahaga hoitakse ülal repressiooniaparaati, propagandaasutusi, ostetakse sõpru maailmas, riigijuhtidest riikideni. Rääkima sellest, et selle rahaga peetakse ülal tsiviilisikute, naiste ja laste tapjaid, Vene varaste armeed Ukrainas.
#000005
Eesti on senises kriisis silma paistnud erakordselt tugevate sõnumitega. Kui on olnud kriise, kus oleme ise olnud kriitilised, siis selles kriisis on aus öelda, et Eesti nähtavus maailmas on võimas. Suur süda on meid viinud abistamises esimeste hulka. Aitamine pole kunagi võistlus, kuid selgitustöö Euroopas, et surve peab pidevalt kasvama, on võrreldav maratoniga.
#000006
Vene gaasist ja naftast loobumine on väärtusotsus, Eestis on see tehtud. Eestis langes otsus, et Venemaa rahakotti ei täideta, üsna kiiresti. Me ju teame, et ehkki Eesti või Baltimaad, lääs või Euroopa pole ametlikult sõjas, kaitseb Ukraina ka meie vabadust. Nii on lihtne teha väärtusotsuseid, meie ülesanne on teha kõik idanaabri pärssimiseks ning kallutada sama tegema ka kõiki, kes kuulavad ja näevad. Kõiki, kel on süda.
#000007
Energeetikas tähendab otsus, et me Vene gaasi ja naftat ei tarbi, seda, et peame üle minema teistele tarnijatele. Gaasivaldkonnas on valitsus värskelt teinud ajaloolise otsuse: ei ühtegi Vene gaasi molekuli meie tarbimises. Eesti soetab endale 1 TWh jagu gaasivaru lisaks ning rajab kahasse Soomega uued võimekuse LNG-gaasi tarbida.
#000008
Selleks rajab Elering vajamineva torustiku ja Alexela ehitab kai ning kahasse Soomega hakkame rentima laeva, millelt saab veeldatud gaasi torustikku suunata. Mida see tarbijale tähendab? Esimesena tähendab, et gaasivarustusega saame hakkama, hoolimata Venemaa mängudest. Teiseks, kodukütjad jt kaitstud tarbijad on kaetud iga ilma ja olukorraga. Lisanduv võimsus tagab regioonis tervikuna, Baltimaades ja Soomes, ka tööstuste hakkama saamise. Hinnakõikumine küllap tuleb, ehkki gaasimüüjad praegu kinnitavad, et kasvu ei tule. Aga sellest olulisem on teadmine, et tuba on vajadusel köetud ja masinad töötavad.
#000009
Kriis toob uusi lahendusi energeetikas. Keskpikas plaanis – kaks, kolm, viis aastat – tähendab see teatud ümberorienteerumist ka energeetikaturul. Tallinnas, minu kodulinnas, on juba juttu olnud ideest kütta Helsingi ja Stockholmi eeskujul osa linna reo- ja merevee soojusega. See oleks keskkonnasõbralikum kui fossiilse gaasi kasutamine (tipukoormused jäävad küllap nii või teisiti) ja soodsam tarbijatele. Seega, kui kriisis midagi head näha, siis looduskeskkonna kaitse ja liikumine rahaliselt säästlikuma elu poole on kindlasti kõigi huvides.
#000010
Kogu Eestis on käimas tuule- ja päikeseenergeetika buum, samuti käib elamute energiasäästlikumaks muutmine. Rasked ajad toovad kiired muutused ja energeetikas on need paremuse suunas.
#000011
Kokkuvõtteks: bensiinijaam nimega Venemaa jääb kuivale siis, kui ise nende toodangust loobume. Ja veel enam – kui suudame veenda selles ka meie sõpru Euroopas. Aga iga päev sõda toob neid otsuseid lähemale nagu ka Ukraina võitu. Jõudu meile kõigile ja Ukraina rahvale!
#000012
Haapsalu raudteele koidab tunneli lõpus valgus
#000016
...mis siis teised riigid oleks? Hiina(jt.Aasia riigid) on rikaste riikide töökoda, mis teeskleb riiki? India on inglisekeelse maailma IT-tugi, mis teeskleb riiki. Aafrika riigid on rikaste riikide teenindajate teeninduskoolid, mis teesklevad riike? EU on auto, millel pole kütust ega juhti? Küllap EU ka varsti aru saama hakkab, et et sul ei ole selle koodiga midagi teha, kui vahendeid, millest protsessor ja kõvaketas kokku panna, pole. Siis hakkad sa odavalt koodi müüma, et saada ressursse. Või siis paisub riigiaparaat, mis peab hakkama võitlema salakaubandusega. Juba praegu liigub vene gaas ja nafta viisil, kus kaup on dokumentideta ja “päritoluta” ning maabub riikidesse,... Loe rohkem »
#000019
Dbiilne reformari jutt. Samal tasemel Putini propaga, et ukrainlased polegi rahvus. Aga lääs käitub hetkel nagu Putin jääks igavesti võimule ja Venemaad pole enam kunagi vaja. Saame näha selle poliitika tulemust.
#000022
Pole venemaa poolt ei kummarda tema ees, aga tõesti jätame juba selle sanktsiooni jutu.. kes tuleks oma mijoniliste kraanide juurest ära? Mitte keegi,see sanktsiooni jutt on puhtalt kergeusklikele tavakodanikele neid on palju vaadates tagasi koroona ajale. Hea soe jutt see sanktsioonidest puhumine, et veel rohkem raha saaks välja pumbata kodanike käest....
#000023
Kuidas lääs ei mõista, et vene energiakandjatest loobumine ei jäta Kremlit naftatuludest ilma. Turg lihtsalt korraldatakse ümber ning maailm tarbib ikka samas mahus samade tootjate naftat edasi, vaid ostjad on muutuvad.
#000024
Paistab, et te ei ole asjaga eriti kursis. Venemaa energia on “toksiline” e. küll ära müüakse aga hind on “poolmuidu”. Selline on lääne sanktsioonide mõju, lisaks langeb sellega nende tehniline võimekus selle äriga tegeleda.
Mis on teie “mõttekäigu” mõte? Soovite edasi tarbida Venemaa “odavat” energiat ja rahastada sealset ühiskonnakorraldust? Seda saate teha kolides Narva piiri taha.
#000025
lääs mõistab seda kõike suurepäraselt. Lihtsalt räägitakse suure suuga, et enam ei tarbi vene gaasi aga tegelikult ikka tarbitakse küll. Lollitatakse inimesi, et kõigi silmis head välja näha. Kurb, aga see maailm on nii läbinähtavalt silmakirjalik ja kahepalgeline.....
#000026
Täpselt nii! Ei imestaks, kui see sama vene nafta jõuab ringiga meie autode paakidesse hinnaga 2+ eur/l ja meie mõtleme rahulolevalt, et panime Putinile ära. Kahjuks.
Hea näide on Saksamaa ja Prantsusmaa sanktsioneeritud sõjatehnika müük Venemaale.
Küll “ärimehed” leiavad viisi, kuidas venelastega läbi vahendajate äri edasi ajada...
#000027
Mis see nüüd siis oli? – kas ajalehtedel on kohustus avaldada mingi aja takka PortoRollo tegelaste mõttetuid soperdisi?
#000028
Lääne-Nigulas mõõdeti eile uus soojarekord
#000030
Posti tänavalt väljakaevatud maetakse Ridalasse
#000037
Galerii: Risti poest avastati ajakapsel
#000038
Kuulutused, teated ja muu info saada Lääne Elu üldaadressil info@le.ee.
#000040